بیچلر آف آیور ویدا، میڈیسن اینڈ سرجری

بیچلر آف آیور ویدا، میڈیسن اینڈ سرجری (بے اے ایم ایس) ہندوستانی طب میں پیشہ ورانہ سند ہے، یہ بھارت، نیپال، بنگلہ دیش  اور دیگر ایشیائی ممالک میں ہوتا ہے۔

یہ سند ساڑھے پانچ سال پڑھنے کے بعد ملتی ہے، ایک سال کی انٹرنشپ بھی شامل ہے۔ بے اے ایم ایس گریجویٹ رجسٹریشن ملنے کے بعد بھارت کی کچھ ریاستوں اور سری لنکا میں علاج کرنے کا اہل ہوتا ہے۔

آیور وید کو طب کی مقبول رجحان والی برادری کاذب سائنس خیال کرتی ہیں اور یہ طب متبادل کی بھی ایک قسم ہے۔

بھارت میں 
بھارت میں 394 سے زائد طبی کالج بے اے ایم ایس کرواتے ہیں۔

نصاب تعلیم پڑھنے پڑھانے میں یہ آیور ویدی مضامین شامل ہیں: رچنا شریر (تشریح الاعضا)، کِریہ شریر (فعلیات)، درویہ گنہ (دوا شناسی)، سوستھ وِرِت (انسدادی طب) اور یوگا، روگ ندان (امراضیات) اور وِکِرِتی وِگِیان (تشخیصی عملیات)، کایہ چِکِتسا (طبِ اندرونی)، کومار بِھرتیہ (طبِ اطفال)، پرسوتی تانتر (وضع حمل کا علم)، شلیہ تانتر (جراحت) اور شالاکیہ تانتر (عِلمِ امراض گوش) وغیرہ کے ساتھ ساتھ جدید طب سے علم تشریح، فعلیات، امراضیات، تشخیصی عملیات، طب کے بنیادی اصول، دوا شناسی، علم سموم، طب قانونی، علم امراض گوش، علم امراض نسواں و وضع حمل، عینیات اور جراحت کے بنیادی اصول۔ نصاب میں قدیم اور قرون وسطیٰ کے ادبیات عالیہ (بعض اوقات سنسکرت میں) بھی شامل ہوتے ہیں۔

گریجویٹ درجے کی تعلیم میں سنجیدہ قسم کے نقائص دیکھے گئے ہیں۔

جدید طب سے علاج کرنے کی اجازت
بے اے ایم ایس کی سند یافتہ مہاراشٹر میں جدید طب سے علاج کر سکتے ہیں۔ ریاست کرناٹک کے دیہی علاقوں میں بے اے ایم ایس اطبا عمومی صحت کے مراکز میں ہنگامی طبی امداد کی صورت میں جدید طب سے علاج کرسکتے ہیں۔

پیشہ ورانہ زندگی  
بے اے ایم ایس مکمل کرنے کے بعد، کوئی شخص کلینک کھول سکتا یا اسی فیلڈ کے کئی مضامین جیسے کہ پنچ کرم و بال روگ وغیرہ میں اعلی تعلیم (ایم ڈی اور ایم ایس) یا پوسٹ گریجویٹ ڈپلومے کرسکتا ہے۔ ہسپتال میں کام کرنے کے مواقع بھی ملتے ہیں۔

حوالہ جات 

آیور وید
بھارت میں طبی تعلیم
بھارت میں علمی درجات
فاضل کی سندیں
ویکی ڈیٹا سے مطابقت رکھنے والی مختصر تفصیل